पाएं अपने शहर की ताज़ा ख़बरें और फ्री ई-पेपरडाउनलोड करें
किसान मजदूर संघर्ष कमेटी के नेतृत्व में केंद्रीय कृषि कानूनों के विरोध में बुधवार को ब्यास पुल से हजारों की संख्या में किसान जत्थेबंदी ट्रैक्टर-ट्रालियों से रवाना हुए। यूनियन के प्रदेश महासचिव सरवन सिंह पंधेर, कार्यालय सचिव गुरबचन सिंह चाबा व लखविंदर सिंह ने कहा कि जिले के सैकड़ों गांवों के हजारों किसानों, मजदूरों, महिलाओं और युवाओं को दिल्ली रवाना किया।
उन्होंने कहा कि कोरोना की आड़ में किसानों को रोकने की कोशिश की जा रही है। लेकिन किसानों के हक की लड़ाई तभी खत्म होगी जब कृषि कानूनों को खत्म कर दिया जाएगा। यह आंदोलन काले कानूनों को वापस लाने और सभी फसलों की सरकारी खरीद की गारंटी देने वाले कानून को लागू करने के लिए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn